Prehľad  štátnych sviatkov a dní pracovného pokoja

	Podľa zákona Národnej rady Slovenskej republiky  č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov

	Štátnymi sviatkami sú:

 1.   1. január            -  Deň vzniku Slovenskej republiky
 2.   5. júl                   - sviatok sv.  Cyrila a sv. Metoda
 3.   29. august         - výročie Slovenského národného povstania
 4.  1. september     -  Deň Ústavy Slovenskej republiky

Štátne sviatky sú dni pracovného pokoja. 

Ďalšie dni pracovného pokoja okrem  nedieľ sú tieto sviatky:

1. 6. január                   - Zjavenie Pána (Traja králi a vianočný sviatok  pravoslávnych 
                                        kresťanov)
2. Veľký piatok, 
3. Veľkonočný pondelok,
4. 1. mája 			- Sviatok práce
5. 15.september		- Sedembolestná Panna Mária, 
6. 1. november 		- sviatok Všetkých svätých,
7. 24. december		- Štedrý deň,
8. 25. december		- prvý sviatok vianočný,
9. 26. december 		- druhý sviatok vianočný,
10. 8. máj 			- Deň víťazstva nad fašizmom.

	Pamätnými dňami Slovenskej republiky sú:

1. 25. marec 			- Deň zápasu za ľudské práva,
2. 13. apríl			- Deň nespravodlivo stíhaných,
3. 4. máj 			- výročie úmrtia M. R. Štefánika,
4. 7. jún 			- výročie Memoranda národa slovenského, 
5. 5. júl 			- Deň zahraničných Slovákov, 
6. 17. júl 			- výročie Deklarácie o zvrchovanosti Slovenskej republiky
7. 4. august			- Deň Matice slovenskej,
8. 9. september 		- Deň obeti holokaustu a rasového násilia, 
9. 19. september 		- Deň vzniku Slovenskej národnej rady,
10. 6. október		- Deň obetí Dukly,
11. 27. október		- Deň černovskej tragédie, 
12. 28. október		- Deň vzniku samostatného Česko-Slovenského štátu,
13. 29. október		- Deň narodenia Ľudovíta Štúra,
14. 30. október 		- výročie Deklarácie slovenského národa,
15. 31. október 		- Deň reformácie, 
16. 17. november 		- Deň boja proti totalite, 
17. 30. december 	- Deň vyhlásenia Slovenska za samostatnú cirkevnú 
                                             provinciu.

     Pamätné dni Slovenskej republiky nie sú dňami  pracovného pokoja.

 	Na základe návrhu skupiny poslancov Národnej rady Slovenskej republiky  na vydanie zákona, ktorým sa mení a dopĺňa zákon NR SR č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov,  ktorému vláda vyslovila súhlas uznesením č. 368 z 2. mája 2001 sa 17. november vypúšťa z pamätných dní Slovenskej republiky a navrhuje sa vyhlásiť v poradí za piaty štátny sviatok Slovenskej republiky. 

Návrh na redukciu

	V záujme splnenia úlohy podľa uznesenia vlády SR č. 368, bodu C.1.  z 2. 5. 2001  predkladáme na rokovanie vlády SR návrh na redukciu štátnych sviatkov, resp.  dní pracovného pokoja v týchto variantoch:

Variant I

-  zo štátnych sviatkov  Slovenskej republiky vypustiť  - 1. september – Deň Ústavy 
   SR  a tento štátny sviatok zaradiť medzi pamätné dni Slovenskej republiky,

Variant II 

- z dní pracovného pokoja  vypustiť  1. máj – Sviatok práce a tento deň  pracovného  
   pokoja zaradiť medzi pamätné  dni  Slovenskej republiky,

Variant III   

- z dní  pracovného pokoja  Slovenskej republiky vypustiť  15. september – 
  Sedembolestná Panna Mária a tento deň  pracovného pokoja zaradiť medzi 
  pamätné dni Slovenskej  republiky 

Variant IV

-  z dní pracovného pokoja vypustiť 24. december  - Štedrý deň. 

	V prípade redukcie štátnych sviatkov a dní pracovného pokoja v zmysle navrhnutých variantov  Ministerstva kultúry SR  bude potrebné novelizovať zákon Národnej rady Slovenskej republiky č. 241/1993 Z. z.  o štátnych sviatkoch, dňoch pracovného pokoja a pamätných dňoch v znení neskorších predpisov.   Návrhy v zmysle variantu III a variantu IV sa dotknú čl. 9  a základnej zmluvy medzi Slovenskou republikou a Svätou stolicou, v zmysle ktorého  sa Slovenská republika  zaviazala, že bude rešpektovať, ako dni pracovného pokoja nedele a tieto dni:

1. 1. január 			- slávnosť Bohorodičky Panny Márie, Obrezanie Pána 
  a  Bazila  Veľkého,
2. 6. januára 			- Zjavenie Pána, Bohozjavenie, 
3. Veľký piatok, 
4. Veľkonočný pondelok, 
5. 5. júl 			- slávnosť svätých Cyrila a Metoda, 
6. 15. september 		- slávnosť Sedembolestnej Panny Márie, Patrónky 
                                             Slovenska, 
7. 1. november 		- slávnosť Všetkých svätých,
8. 24. december 		- Štedrý deň,
9. 25. december 		- slávnosť Narodenia Pána,
10. 26. december 		- sviatok svätého Štefana, prvého mučeníka, 
                                             Zbor presvätej Bohorodičky. 

Prehľad štátnych sviatkov a dní pracovného pokoja vo vybraných európskych štátoch

Čís.	                   Štát	Štátne
sviatky	Dni
pracovného
pokoja	Spolu	
1. 	Albánska republika (štátne sviatky nie sú špecifikované)		7	7	
2.	Belgické kráľovstvo  (štátne sviatky nie sú špecifikované, majú ešte sviatky spoločenstiev BK ktorých je 5)		11	11	
3. 	Česká republika	        7	6	13	
4.	Dánske kráľovstvo  (štátne sviatky nie sú špecifikované)		10	10	
5.	Fínska republika (štátne sviatky nie sú špecifikované)		13	13	
6. 	Grécko  (dni pracovného pokoja majú rozdelené na súkromný sektor a štátny sektor)	Súkromný 
sektor
      6	Štátny 
 sektor
      12	18	
7.	Írsko (štátne sviatky nie sú špecifikované)		9	9	
8.	JZR (štátne sviatky nie sú špecifikované, majú ešte 3 republikové sviatky)		6	6	
9.	Macedónska republika (štátne sviatky nie sú špecifikované)		7	7	
10. 	Maďarská republika (štátne sviatky nie sú špecifikované)		10	10	
11.	Nórske kráľovstvo 	      12	16 	 28	
12.	NSR (štátne sviatky nie sú špecifikované, jednotlivé spolkové krajiny majú právomoc úpravy počtu dní prac. pokoja a nie všetky dni prac. pokoja sa vzťahujú na všetky spolkové republiky)		17	17	
13.	Poľská republika (štátne sviatky nie sú špecifikované)		11	11	
14.	Rakúska republika (štátne sviatky nie sú špecifikované)		15	15	
15. 	Slovinsko  (štátne sviatky nie sú špecifikované)		12	12	
16. 	Švajčiarska konfederácia (ŠK má len 4 dni pracovného pokoja. Jednotlivé kantóny majú svoje vlastné sviatky, ktoré vyplývajú z ich vlastnej histórie alebo z ich náboženských zvyklostí)	1	3	4	
17.	Švédske kráľovstvo  (štátne sviatky nie sú  špecifikované) 		12	12	
18.	Talianska republika (štátne sviatky nie sú špecifikované)		11	11	
19.	Veľká Británia (štátne sviatky nie sú špecifikované, má 9 dní pracovného pokoja, plus 2 dni len pre Škótsko a 2 dni len pre Severné Írsko)		9	9